Sondagoggend: 13 Maart 2016 - Weather Forecasting for South Africa
Sondagoggend: 13 Maart 2016
​Goeie môre almal: Hallo Kenya: A few cloudy patches this morning but no rain. The areas marked with green has the best chance for a few odd heat storms this afternoon/evening. The rest of the country most partly cloudy and hot with high moisture levels..
'n Swak koue front sleep sy stert vanoggend deur die Kaap, daar is enkele plekke oor die Skiereiland waar daar 'n stofnat reëntjie geval het. Daar is 'n klein bietjie aktiewe weer oor die Noord-Kaap, sien groen, maar ek dink nie daar is veel reën op die oomblik nie. (Druppels ja…en as jy baie gelukkig is dalk 1-2mm.) Dit is redelik bewolk oor die oostelike hoëveld en daar is 'n paar kolle met mis, ry dus versigtig as jy in mis beland.
Die 2de kaart wys ek waar die koue front teen 2nm kan wees, dit sal ook gepaard gaan met sterker wind en 'n paar buie langs die kus. Buiten vir die vog (wolke) wat mens kan sien (geel omkringde gebied) is daar nie rêrig baie onstabiliteit in die bolug nie, die trog sit nog ver wes van die land. Aan die ander kant is daar ook nie 'n Bolughoog wat alles kan of sal onderdruk nie, dus met genoeg opwarming kan daar sekerlik 'n paar hittestorms ontwikkel.
Ek het gistermiddag die rugby sit en kyk tussen die Haaie en die Stormers.. skoon vergeet om die kaart op te dateer. Sien 3de kaart waar wat gebeur het gistermiddag/aand.
Wel, dis die storie vir nou, die brandgevaar is op meeste plekke in Gauteng onder beheer, so ook die Laeveld en groot dele van KZN. Hoë brandgevaar bly heers oor die Vrystaat en dele van die noord-Karoo. Die Kaap behoort effe koeler te wees maar die wind behoort op te tel deur die dag, so miskien nou nie heeltemal so hoog nie (brandgevaar) maar nog steeds hoog genoeg om waaksaam te wees.